Előterjesztés
Telki Község Önkormányzata Képviselő-testületének
Tárgy: Napelemes rendszerek létesítésének vizsgálata két önkormányzati épületen
Előterjesztő: Győrffy Zoltán, önkormányzati képviselő

Az önkormányzat két, külön villamosenergia-mérővel rendelkező épületén jelentős, jellemzően nappali időszakban jelentkező villamosenergia-fogyasztás van, munkaidőben mérve 12 ill. 14 KWh. A fogyasztást elsősorban számítógépek, klímaberendezések és egyéb irodai berendezések adják, ezért annak időbeli lefutása kedvező a helyben termelt napenergia közvetlen felhasználására.
Javasolt mindkét épület esetében egy-egy, megközelítőleg 5 kWp teljesítményű napelemes rendszer lehetőségének vizsgálata. A rendszerek akkumulátoros energiatároló nélkül készülnének, elsődleges céljuk a nappali saját fogyasztás közvetlen kiváltása.
A jelenlegi számításhoz 70 Ft/kWh villamosenergia-árral számolva, és épületenként évi mintegy 3 000–3 500 kWh közvetlenül felhasználható napelemes energiát feltételezve az éves megtakarítás várhatóan:
1. épületenként kb. 210–245 ezer Ft/év,
1. a két épületre összesen kb. 420–490 ezer Ft/év.
A pontos megtakarítás az épületek tényleges fogyasztási profiljától, a napelemek elhelyezésétől és tájolásától függ.
A becsült bekerülési költség épületenként 2 millió forint.
A beruházás megtérülése a számítottnál kedvezőbbé válhat, amennyiben a villamosenergia-szolgáltató vagy kereskedő a pillanatnyilag fel nem használt túltermelést érdemi áron átveszi. Ugyancsak javítja a megtérülést a vásárolt villamos energia árának későbbi emelkedése.
A napelemes rendszer akkumulátor nélkül lényegesen alacsonyabb beruházási költséggel valósítható meg, és a vizsgált épületek nappali fogyasztási profilja miatt az energiatárolás várhatóan csak korlátozott mértékben javítaná a gazdaságosságot.
Telki, 2026.08.26.
												Győrffy Zoltán
												képviselő

Határozati javaslat – 1. változat
A PTFB javasolja, hogy az Önkormányzat kérjen be indikatív, illetve összehasonlítható árajánlatokat a két érintett épületre külön-külön telepítendő, egyenként mintegy 5 kWp teljesítményű, akkumulátor nélküli napelemes rendszer megvalósítására.
Az ajánlatok alapján készüljön pontos beruházási és megtérülési számítás, amelyet a Bizottság ismételten tárgyal.
Határidő:
Felelős:
Határozati javaslat – 2. változat
A PTFB jelenleg nem javasolja saját forrásból a napelemes beruházás megindítását, hanem javasolja olyan pályázati vagy egyéb támogatási lehetőség megjelenésének megvárását, amely önkormányzati épületek napelemes energiatermelésének kialakítását támogatja.
Megfelelő támogatási konstrukció megjelenése esetén a két, egyenként mintegy 5 kWp teljesítményű rendszer megvalósításának lehetőségét ismételten a Bizottság elé kell terjeszteni
Határidő:
Felelős:

